ບໍ​ລິ​ສັດ ເທັ​ສ​ໂກ ຢຸດ​ການ​ຜະ​ລິດ​ ບັດ​ອວຍ​ພອນໃນ ຈີນ ຫຼັງ​ຄົ້ນ​ພົບ ​ຂໍ້​ຄວາມ​ຈາກ​ນັກ​ໂທດ
ຂໍ້​ຄວາມ​ທີ່​ຂຽນ​ດ້ວຍ​ມື​ກ່າວ​ວ່າ ພວກ​ເຮົາ​ແມ່​ນັກ​ໂທດ​ຕ່າງ​ປະ​ເທດ ​ໃນ​ຄຸກ ຈິງ​ປູ ຊຽງ​ໄຮ ປະ​ເທດ ຈີນ. ພວກ​ເຮົາ​ຖືກ​ບັງ​ຄັບ​ໃຫ້​ເຮັດ​ວຽກ.
ເຄືອຮ້ານຊັບພະສິນຄ້າແຫ່ງນຶ່ງໃນ ອັງກິດ ໄດ້ເປີດການສືບສວນສອບສວນ ຫຼັງຈາກເດັກຍິງອາຍຸ 6 ປີຄົນນຶ່ງໄດ້ພົບເຫັນຂໍ້ຄວາມທີ່ຂຽນດ້ວຍມື ໃນບັດຄຣິສມັສຫໍ່ນຶ່ງ ທີ່ຜະລິດໂດຍໂຮງງານຈີນ ທີ່ຖືກກ່າວຫາວ່າ ຂຽນໂດຍນັກໂທດຜູ້ທີ່ຖືກໃຊ້ເປັນແຮງງານ ບັນດາເຈົ້າໜ້າທີ່ໃນເຄືອ ເທັສໂກ ໄດ້ກ່າວວ່າ ເຂົາເຈົ້າໄດ້ໂຈະການຜະລິດບັດຄຣິສມັສເພື່ອການກຸສົນ ໃນໂຮງງານທີ່ຕັ້ງຢູ່ນະຄອນ ຊຽງໄຮ ຫຼັງຈາກຂໍ້ຄວາມດັ່ງກ່າວ ໄດ້ຖືກພົບເຫັນ ແລະ ກຳລັງທຳການສືບສວນສອບສວນວ່າ ແມ່ນຫຍັງຢູ່ເບື້ອງຫລັງມັນ ນັກຂ່າວວີໂອເອ ສລາຕິກາ ໂຮກ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ຂໍ້ຄວາມທີ່ຂຽນດ້ວຍມືກ່າວວ່າ “ພວກເຮົາແມ່ນັກໂທດຕ່າງປະເທດໃນຄຸກ ຈິງປູ ຊຽງໄຮ ປະເທດ ຈີນ ພວກເຮົາຖືກບັງຄັບໃຫ້ເຮັດວຽກ ກະລຸນາຊ່ວຍພວກເຮົາ ແລະ ແຈ້ງອົງການສິດທິມະນຸດໃຫ້ຮູ້ດ້ວຍ ” ມັນໄດ້ຖືກພົບເຫັນໂດຍນາງ ຟລໍເຣັນສ໌ ວິດດີຄອມບີ ອາຍຸ 6 ປີຈາກເມືອງ ທູທິງ (Tooting) ທາງພາກຕາເວັນຕົກສຽງໃຕ້ຂອງນະຄອນຫຼວງ ລອນດອນ ໃນຂະນະທີ່ລາວກຳລັງຂຽນຄຳອວຍພອນວັນຄຣິສມັສ ໃສ່ບັດທີ່ໄດ້ຊື້ຈາກຮ້ານ ເທັສໂກ ນາງ ຟລໍເຣັນສ໌ ວິດດີຄອມບີ ໄດ້ກ່າວວ່າ “ເຮົາໄດ້ເປີດມັນປະມານນຶ່ງອາທິດທີ່ຜ່ານມາ ແລະ ພວກເຮົາກໍກຳລັງຂຽນມັນ ແລະ ຮອດປະມານບັດທີ 6 ຫຼື 8 ຂອງຂ້າພະເຈົ້າ, ມັນໄດ້ມີຄົນຜູ້ທີ່ຂຽນໃສ່ມັນແລ້ວ, ໄດ້ຂຽນໃສ່ມັນແລ້ວ ” ພໍ່ແມ່ຂອງນາງ ຟລໍເຣັນສ໌ ໄດ້ຕົກໃຈເມື່ອເຂົາເຈົ້າກວດເບິ່ງບັດນັ້ນ ທ່ານ ເບັນ ວິດດີຄອມບີ, ພໍ່ຂອງນາງ ຟລໍເຣັນສ໌ ໄດ້ກ່າວວ່າ “ແລະເມື່ອພັນລະຍາຂອງຂ້າພະເຈົ້າເບິ່ງບັດນັ້ນ, ແນ່ນອນມັນໄດ້ເວົ້າສິ່ງທີ່ມັນເຮັດ, ເຊິ່ງບັດນັ້ນໄດ້ມາຈາກບາງຄົນທີ່ຖືກຂັງຄຸກໃນ ຊຽງໄຮ ແລະ ໄດ້ຍົກບັນຫາສິດທິມະນຸດຂຶ້ນມາ ແລະ ຂໍໃຫ້ຜູ້ໃດກໍຕາມທີ່ພົບເຫັນຂໍ້ຄວາມນັ້ນໃຫ້ສົ່ງຫາທ່ານ ປີເຕີ ຮຳຟຣີ ” ທ່ານ ປີເຕີ ຮຳຟຣີ ແມ່ນອະດີດນັກສືບສວນສອບສວນບໍລິສັດອັງກິດ ຜູ້ທີ່ຖືກຂັງຄຸກໃນ ຈີນ ເປັນເວລາສອງປີ ທ່ານ ປີເຕີ ຮຳຟຣີ, ອະດີດນັກສືບສວນສອບສວນບໍລິສັດອັງກິດ ໄດ້ກ່າວວ່າ “ຂ້າພະເຈົ້າຖືກຂັງຄຸກສອງປີໃນ ຊຽງໄຮ ລະຫວ່າງປີ 2013 ຫາ 2015 ແລະ 9 ເດືອນສຸດທ້າຍທີ່ຂ້າພະເຈົ້າຖືກກັກຂັງນັ້ນແມ່ນຢູ່ໃນຄຸກດຽວກັນນີ້, ແລະຫ້ອງຂັງດຽວກັນນີ້ ບ່ອນທີ່ຂໍ້ຄວາມນີ້ໄດ້ອອກມາ ສະນັ້ນມັນໄດ້ຖືກຂຽນໂດຍເພື່ອນຮ່ວມຫ້ອງຂັງຂອງຂ້າພະເຈົ້າບາງຄົນຈາກໄລຍະເວລານັ້ນ ຜູ້ທີ່ຍັງຖືກຂັງຄຸກຢູ່ ” ທ່ານ ຮຳຟຣີ ກ່າວວ່າ ທ່ານເຊື່ອວ່າ ໄດ້ຖືກຂຽນໂດຍນຶ່ງໃນເພື່ອນຫ້ອງຂັງຂອງລາວຄົນນຶ່ງ ທ່ານ ປີເຕີ ຮຳຟຣີ ໄດ້ກ່າວວ່າ “ເວລາທີ່ຂ້າພະເຈົ້າຢູ່ໃນນັ້ນ, ການເຮັດວຽກໃນໂຮງງານແມ່ນອາສາສະມັກ, ເຈົ້າຮູ້ບໍ່, ນັກໂທດສາມາດເຮັດແບບນັ້ນອັນເປັນວິທີນຶ່ງເພື່ອຫາເງິນເລັກນ້ອຍທີ່ເຂົາເຈົ້າຕ້ອງການ ເພື່ອຊື້ສິ່ງຂອງຈຳເປັນປະຈຳວັນເຊັ່ນສະບູ ແລະ ຢາຖູແຂ້ວ ແລະ ເຂົ້າໜົມປັງກອບ ແຕ່ສິ່ງທີ່ໄດ້ເກີດຂຶ້ນໃນປີກາຍນີ້ ຫຼື ຜ່ານມາກໍແມ່ນວ່າ ວຽກໄດ້ກາຍເປັນການບັງຄັບ ” ບັນດາເຈົ້າໜ້າທີ່ບໍລິສັດ ເທັສໂກ ໄດ້ອອກຖະແຫຼງການສະບັບນຶ່ງເວົ້າວ່າ ເຂົາເຈົ້າໄດ້ຢຸດການເຮັດບັດຕ່າງໆໃນໂຮງງານຊຽງໄຮ ນັ້ນ ແລະ ໄດ້ເປີດການສືບສວນສອບສວນ ຖະແຫຼງການໄດ້ເວົ້າວ່າ ເທັສໂກ ບໍ່ມັກການໃຊ້ແຮງງານນັກໂທດ ແລະ ຈະບໍມີວັນໃຊ້ມັນໃນຂະບວນການຜະລິດຂອງເຂົາເຈົ້າ ບໍລິສັດດັ່ງກ່າວຍັງໄດ້ເວົ້າວ່າ ເຂົາເຈົ້າຈະບໍ່ຂາຍບັດພວກນີ້ອີກ ໃນຂະນະທີ່ຄະດີຍັງມີການສືບສວນສອບສວນຢູ່ ທ່ານ ຮຳຟຣີ ເວົ້າວ່າ ບັນດາບໍລິສັດຕ່າງປະເທດທີ່ສັ່ງຊື້ຜະລິດຕະພັນຕ່າງໆທີ່ຖືກເຮັດໃນ ຈີນ ບໍ່ມີການຄວບຄຸມວິທີທີ່ມັນຖືກເຮັດ, ແຕ່ເມື່ອຮູ້ຈັກແນວນັ້ນ ເຂົາເຈົ້າບໍ່ຄວນຈ້າງບໍລິສັດ ຈີນ ທ່ານ ຮຳຟຣີ ກ່າວວ່າ “ມັນມີບັນດາປະເທດທີ່ເປັນມິດຫຼາຍປະເທດຢູ່ທົ່ວໂລກ ທີ່ມີສັງຄົມເສລີ ແລະ ເປີດກວ້າງ ບ່ອນທີ່ແຮງງານບໍ່ແພງຫຼາຍ ບ່ອນທີ່ເຈົ້າສາມາດສິ່ງຕ່າງໆແນວນີ້ ” ການສົ່ງອອກສິນຄ້າທີ່ຜະລິດໂດຍນັກໂທດແມ່ນຜິດກົດໝາຍ ພາຍໃຕ້ກົດໝາຍການຄ້າສາກົນ ແຕ່ສື່ມວນຊົນທີ່ສຳຄັນໄດ້ລາຍງານ ການປະຕິບັດຂອງ ຈີນ ກ່ຽວກັບ ການເອົາລັດເອົາປຽບແຮງງານນັກໂທດ, ອີງຕາມການລາຍງານຕ່າງໆຈາກອະດີດນັກໂທດ